Misritun eða öllu heldur fljótfærnisvilla varð hjá mér er ég setti inn myndir sem Þorgrímur Ómar Tavsen tók í Grundarfirði , er þar sagði ég hann heita Haukafell SH 20 en átti auðvitað að vera Haukaberg SH 20 . Færslan er einfaldlega komin það langt niður síðuna að ég kann ekki að fara inn til að laga þetta og því leiðrétti ég þetta svona . Eftir miðnætti kem ég með sögu í máli og myndum af austfirskum báti sem varð að skipta um nafn eftir sjósetningu áður en smíði lauk . Var síðan gerður út m.a. í Keflavík og var þar gott aflaskip en fékk síðan einkennisstafina ST og BA áður en yfir lauk . Í fyrrmálið hefst síðan Súðavíkurþema með myndum sem Þorgrímur Ómar Tavsen tók þar í dag . N.k. þriðjudag eru liðnar þrjár vikur og sú fjórða hefst frá því að Stormur SH 333 sökk í Njarðvikurhöfn . Á þessum tíma hafa menn ekki séð að neitt væri gert til að fjarlægja bátinn af botni hafnarinnar , þar sem á flóði aðeins möstrin sjást , en á fjöru hluti af stýrishúsinu . Á þessum tíma eru menn helst á að báturinn hafi ef eitthvað er færst örlítið meira út í höfnina . Gárungarnir finnst hinsvegar það vera tilvalið fyrst eigandi bátsins fjarlægir hann ekki að gera bátinn að viðkomustað fyrir ferðamenn . Þetta er hinsvegar meira sagt í gríni en alvöru . En máltækið segir að öllu gríni fylgi einhver alvara .